Y Gwasanaeth Iechyd Gwladol, Cymru Enwi, cychwyn a chymhwyso 1 1 Enw’r Rheoliadau hyn yw Rheoliadau’r Gwasanaeth Iechyd Gwladol (Radiograffydd Therapiwtig-Ragnodydd Annibynnol a Deietegydd-Ragnodydd Atodol) (Diwygiadau Amrywiol) (Cymru) 2016 a deuant i rym ar 9 Ionawr 2017. 2 Maeʼr Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “Rheoliadau 2004” (“ the 2004 Regulations ”) yw Rheoliadau’r Gwasanaeth Iechyd Gwladol (Contractau Gwasanaethau Meddygol Cyffredinol) (Cymru) 2004 ; ystyr “Rheoliadau 2007” (“ the 2007 Regulations ”) yw Rheoliadau’r Gwasanaeth Iechyd Gwladol (Presgripsiynau am Ddim a Ffioedd am Gyffuriau a Chyfarpar) (Cymru) 2007 ; ystyr “Rheoliadau 2010” (“ the 2010 Regulations ”) yw Rheoliadau Codi Tâl am Fagiau Siopa Untro (Cymru) 2010 ; ac ystyr “Rheoliadau 2013” (“ the 2013 Regulations ”) yw Rheoliadau’r Gwasanaeth Iechyd Gwladol (Gwasanaethau Fferyllol) (Cymru) 2013 . Diwygio Rheoliadau 2004 3 1 Mae Rheoliadau 2004 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y lleoedd priodol yn nhrefn yr wyddor mewnosoder y diffiniadau a ganlyn— “the Health and Care Professions Council register” means the register established and maintained by the Health and Care Professions Council under article 5 of the Health and Social Work Professions Order 2001 ; ; “registered radiographer” means a person registered in Part 11 of the Health and Care Professions Council register; ; “therapeutic radiographer independent prescriber” means a person — who is a registered radiographer; and against whose name is recorded in the relevant register an entitlement to use the title “therapeutic radiographer”; and an annotation signifying that he or she is qualified to order drugs, medicines and appliances as a therapeutic radiographer independent prescriber; . 3 Yn rheoliad 2(1) — a yn y diffiniad o “prescriber”— i yn is-baragraff (f) hepgorer “and”; ii yn is-baragraff (g) ar ôl “prescriber;” mewnosoder “and”; iii ar ôl is-baragraff (g) mewnosoder— h a therapeutic radiographer independent prescriber, ; b yn y diffiniad o “supplementary prescriber” ar ôl is-baragraff (b)(iv)(cc) mewnosoder — dd dietitians, or ; ac c yn y diffiniad o “relevant register” ar ôl is-baragraff (c)(i) mewnosoder — ia dietitians; . 4 Ym mharagraff 49(3) a (4) o Atodlen 6 (telerau sy’n berthnasol i ddarparu gwasanaethau gweinyddu) ar ôl “chiropodist independent prescriber” ym mhob lle y mae’n digwydd mewnosoder “, a therapeutic radiographer independent prescriber”. 5 Ym mharagraff 64(1) a (2) o Atodlen 6 (sy’n ymwneud â nyrsys sy’n rhagnodi’n annibynnol, nyrsys-ragnodwyr annibynnol, fferyllwyr-ragnodwyr annibynnol, ffisiotherapyddion-ragnodwyr annibynnol, podiatryddion-ragnodwyr neu giropodyddion-ragnodwyr annibynnol a rhagnodwyr atodol) ar ôl “chiropodist independent prescriber” ym mhob lle y mae’n digwydd mewnosoder “, a therapeutic radiographer independent prescriber”. 6 Ym mhennawd paragraff 64 o Atodlen 6, ar ôl “chiropodist independent prescriber” mewnosoder “, therapeutic radiographer independent prescriber”. Diwygio Rheoliadau 2007 4 1 Mae Rheoliadau 2007 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y lleoedd priodol yn nhrefn yr wyddor mewnosoder y diffiniadau a ganlyn— ystyr “cofrestr y Cyngor Proffesiynau Iechyd a Gofal” (“ the Health and Care Professions Council register ”) yw’r gofrestr a sefydlwyd ac a gynhelir gan y Cyngor Proffesiynau Iechyd a Gofal o dan erthygl 5 o Orchymyn Proffesiynau Iechyd a Gwaith Cymdeithasol 2001; ; ystyr “radiograffydd cofrestredig” (“ registered radiographer ”) yw person sydd wedi ei gofrestru yn Rhan 11 o gofrestr y Cyngor Proffesiynau Iechyd a Gofal; ; ystyr “radiograffydd therapiwtig-ragnodydd annibynnol” (“ therapeutic radiographer independent prescriber ”) yw person— sy’n radiograffydd cofrestredig, a y cofnodir yn erbyn ei enw yn y gofrestr berthnasol— hawl i ddefnyddio’r teitl “radiograffydd therapiwtig”; a nodyn yn dynodi ei fod yn gymwys i archebu cyffuriau, meddyginiaethau a chyfarpar fel radiograffydd therapiwtig-ragnodydd annibynnol; . 3 Yn rheoliad 2(1)— a yn y diffiniad o “rhagnodydd” (“ prescriber ”)— i yn is-baragraff (dd) hepgorer “ac”; ii yn is-baragraff (e) yn lle “rhagnodydd annibynnol.” mewnosoder “rhagnodydd annibynnol; ac”; iii ar ôl is-baragraff (e) mewnosoder— f radiograffydd therapiwtig-ragnodydd annibynnol, ; b yn y diffiniad o “cofrestr berthnasol” (“ relevant register ”) ar ôl is-baragraff (c)(i) mewnosoder— ia deietegwyr; ; c yn y diffiniad o “rhagnodydd atodol” (“ supplementary prescriber ”)— i ar ôl “diagnostig neu therapiwtig,”, hepgorer “neu”; a ii ar ôl is-baragraff (a)(iv)(cc) mewnosoder— chch deietegwyr, neu . Diwygio Rheoliadau 2010 5 1 Mae Rheoliadau 2010 wedi eu diwygio yn unol â darpariaethau canlynol y rheoliad hwn. 2 Ym mharagraff 1(2)(a) o Atodlen 1 (Esemptiadau), ar ôl “podiatrydd-ragnodydd neu giropodydd-ragnodydd annibynnol” mewnosoder “, radiograffydd therapiwtig-ragnodydd annibynnol”. 3 Ym mharagraff 1(3) o Atodlen 1 yn y lle priodol yn nhrefn yr wyddor mewnosoder— mae i “radiograffydd therapiwtig-ragnodydd annibynnol” (“ therapeutic radiographer independent prescriber ”) yr ystyr a roddir yn rheoliad 2(1) o Reoliadau’r Gwasanaeth Iechyd Gwladol (Gwasanaethau Fferyllol) (Cymru) 2013; Diwygio Rheoliadau 2013 6 1 Mae Rheoliadau 2013 wedi eu diwygio yn unol â darpariaethau canlynol y rheoliad hwn. 2 Yn rheoliad 2(1), yn y lle priodol yn nhrefn yr wyddor mewnosoder y diffiniadau a ganlyn— ystyr “cofrestr y Cyngor Proffesiynau Iechyd a Gofal” (“ the Health and Care Professions Council register ”) yw’r gofrestr a sefydlir ac a gynhelir gan y Cyngor Proffesiynau Iechyd a Gofal o dan erthygl 5 o Orchymyn Proffesiynau Iechyd a Gwaith Cymdeithasol 2001; ; ystyr “radiograffydd cofrestredig” (“ registered radiographer ”) yw person sydd wedi ei gofrestru yn Rhan 11 o gofrestr y Cyngor Proffesiynau Iechyd a Gofal; ; ystyr “radiograffydd therapiwtig-ragnodydd annibynnol” (“ therapeutic radiographer independent prescriber ”) yw person— sy’n radiograffydd cofrestredig, a y cofnodir yn erbyn ei enw yn Rhan 11 o gofrestr y Cyngor Proffesiynau Iechyd a Gofal — hawl i ddefnyddio’r teitl “radiograffydd therapiwtig”; a nodyn yn dynodi ei fod yn gymwys i archebu cyffuriau, meddyginiaethau a chyfarpar fel radiograffydd therapiwtig-ragnodydd annibynnol; . 3 Yn rheoliad 2(1) — a yn y diffiniad o “rhagnodydd” (“ prescriber ”) ar ôl “ciropodydd-ragnodydd annibynnol” mewnosoder “, radiograffydd therapiwtig-ragnodydd annibynnol”; a b yn is-baragraff (c)(i) o ddiffiniad “rhagnodydd atodol” (“ supplementary prescriber ”) ar ôl “chiropodyddion a phodiatryddion,” mewnosoder “ deietegwyr,”. Vaughan Gething Ysgrifennydd y Cabinet dros Iechyd, Llesiant a Chwaraeon, un o Weinidogion Cymru. 14th December 2016